Document ID: /roh_data/filtered/fineweb-2-filterrobots_roh.jsonl.gz/42632

Ulteriura victoria per Nino Schurter al Cape Epic en l’Africa dal Sid. Il duo cun Schurter e Lars Forster ha er gudagnà la segunda etappa da questa cursa d’in’emna en la regiun da Kapstadt. Suenter il prolog e las emprimas duas da set etappas mainan ils dus Svizzers il classament cun in avantatg da quatter minutas sin il Tudestg Manuel Fumic che parta ensemen cun il Brasilian Henrique Avancini.
Il Cape Epic vala sco la pli dira cursa da mountainbike sur pliras etappas. Avant dus onns aveva Nino Schurter gia triumfà a questa cursa ensemen cun Matthias Stirnemann.
RR novitads 11:00